દિલ્હી એરપોર્ટ પર વિઝિબિલિટી ઘટી જતાં ૧૮ જેટલી ફ્લાઈટને રદ કરી દેવામાં આવી છે. માર્ગો પર અનેક સ્થળોએ ઝાડ મૂળસોતાં ઉખડી જવાને કારણે ભારે ટ્રાફિક જામ સર્જાયો હતો. દિલ્હી આવી રહેલી ૩૫ ફ્લાઈટ્સના રૂટ ડાયવર્ટ કરી દેવાયા છે. દિલ્હી, નોઇડા અને ગાઝિયાબાદ અને ગુડગાંવમાં ભારે પવન સાથે વરસાદ વરસ્યો હતો જેના કારણે આગઝરતી ગરમીમાંથી લોકોને રાહત મળી છે. અગાઉ વર્ષ ૨૦૧૪માં ભયાનક તોફાનના કારણે સૌથી વધુ ૭૦ ફ્લાઈટ એક જ દિવસમાં ડાઈવર્ટ કરવાની ફરજ પડી હતી. હવામાન ખરાબ રહેવાથી મુંબઈ અને દિલ્હીના રહેવાસીઓને ભારે હાલાકીનો અનુભવ થયો હતો.